|  |
| --- |
| Institutt for global helse og samfunnsmedisin |
| Institutt for klinisk odontologi |
| Klinisk institutt 2 |
| Institutt for biomedisin |
| Klinisk institutt 1 |

|  |  |
| --- | --- |
| Referanse | Dato |
| 2018/3271-TOOL | 08.03.2018 |
|  |  |
|  | |

**Endringer og presiseringer i forskerutdanningen (engelskkrav, endringer i erklæring om medforfatterskap og habilitet for veiledere)**

Det har den siste tiden blitt gjort noen endringer i praksis for forskerutdanningen ved fakultetet.

**Krav til dokumentasjon av engelske språkkunnskaper ved opptak**

Da forskerutdanningen ved fakultetet i stor grad foregår på engelsk, har vi sett et behov for å innføre et krav om at søkere til forskerutdanningen dokumenterer sine engelskkunnskaper ved opptak. Vedtak ble gjort i Programutvalg for forskerutdanning i sak 25/17. Informasjon om kravet er nå lagt ut på våre nettsider og vi ber om at instituttene sprer denne informasjonen i sine fagmiljø:

<http://www.uib.no/med/115525/krav-til-engelskkunnskaper-ved-opptak-til-phd-programmet>

<http://www.uib.no/en/med/115526/english-language-requirements-phd-admission>

**Endring i skjema for erklæring om medforfatterskap**

Da vi ser at det har vært for liten bevissthet rundt bruk av publikasjoner som tidligere er bedømt i doktorgradsavhandlinger, har vi nå oppdatert skjema for erklæring om medforfatterskap. Samtidig har vi valgt å kun legge ut det engelske skjemaet, da nesten alle våre avhandlinger er skrevet på engelsk, og erklæringen skal følge med avhandlingen til bedømmelse. For norskspråklige avhandlinger kan man velge å skrive teksten på norsk i det engelske skjemaet.

Skjemaet er lagt ut på våre norske og engelske nettsider:

<http://www.uib.no/med/65544/skjemaer-og-avtaler-forskerutdanningen>

<http://www.uib.no/en/med/67241/forms-doctoral-education>

**Habilitet i veiledningsforhold**

Det er ingen endring i praksis på dette punktet, men vi ønsker å minne om at Habilitetsreglene i forvaltningslovens § 6 flg. gjelder for veilederforhold ved UiB, se UiBs ph.d.-forskrift, § 6.1. Dette innebærer at man ikke kan være veileder for, eller veilede sammen med, en person som man er i slekt eller svogerskap med, så nært som ektefeller, søsken, eller foreldre-barn. Vi ber instituttene være særlig oppmerksomme på dette ved søknad om opptak og søknader om endringer i veilederforhold.

Vennlig hilsen

Tone Friis Hordvik

seksjonssjef Torunn Olsnes

rådgiver